**Sarah Louise Palin** (lahir 11 Februari 1964) ialah ahli politik Amerika Syarikat yang berkhidmat sebagai Gabenor Alaska ke-9 dari tahun 2006 hingga tahun 2009. Beliau ialah calon naib presiden untuk pilihan raya Presiden Amerika Syarikat 2008 mendampingi John McCain (Republikan) namun dikalahkan oleh pasangan Barack Obama dan Joe Biden (Demokrat).

Palin dipilih sebagai gabenor pada akhir 2006 setelah mengalahkan gabenor yang berkhidmat ketika itu, Frank Murkowski dalam pencalonan Parti Republikan, dan mengalahkan bekas gabenor Parti Demokrat, Tony Knowles dalam pilihan raya umum. Palin ialah wanita pertama sekaligus gabenor termuda yang pernah memegang jawatan Gabenor Alaska. Sebelum ini, Palin menjadi ahli dewan bandar Wasilla, Alaska dari tahun 1992 hingga 1996 (dua kali semasa tempoh jawatan), dan terpilih dua kali sebagai datuk bandar Wasilla, pada tahun 1996 dan 1999. Pada tahun 2002, Beliau pernah mencalonkan diri sebagai leftenan gabenor namun tidak terpilih. Palin mendapat ijazah Sarjana Seni dalam bidang kewartawanan Universiti Idaho.

Pada 29 Ogos 2008, calon presiden dari Parti Republikan, John McCain mengumumkan bahawa Palin telah dipilih sebagai pendamping dalam pilihan raya umum. Ini menjadikan Palin sebagai wanita calon naib presiden kedua yang mewakili parti politik besar di Amerika Syarikat selepas Geraldine Ferraro, sekaligus wanita calon wakil presiden pertama dari Parti Republikan. Beliau juga menjadi ahli politik kelahiran Alaska yang pertama kali mengikuti pilihan raya presiden/naib presiden di AS.

Palin mengumumkan bahawa beliau akan bertanding untuk kerusi Dewan Perwakilan Amerika Syarikat bagi daerah kongres besar Alaska yang kosong akibat kematian penyandang kerusi tersebut Don Young dalam pilihan raya khas yang diadakan pada 16 Ogos 2022, namun beliau ditewaskan oleh calon Demokrat Mary Peltola. Beliau akan bertanding semula untuk kerusi tersebut pada pilihan raya umum pada bulan November 2022.

Kehidupan dan kerjaya
---------------------

Palin dilahirkan sebagai Sarah Louise Heath di Sandpoint, Idaho. Beliau ialah anak perempuan Sarah Heath (nama sebelum perkahwinan: Sarah Sheeran), yang bekerja sebagai setiausaha di sebuah sekolah, dan Charles R. Heath, seorang guru sains semulajadi dan pelatih atletik. Ibu bapanya berketurunan Inggeris, Ireland, dan Jerman. Keluarganya berpindah ke Alaska ketika beliau masih kecil. Sarah dan bapanya kadang-kadang bangun pada jam 3.00 pagi untuk memburu rusa moose sebelum ke sekolah. Keluarganya juga mengikuti pertandingan lumba lari 5 kilometer dan 10 kilometer.

Palin bersekolah di Sekolah Tinggi Wasilla di Wasilla, Alaska. Di sekolahnya, beliau mengetuai Fellowship of Christian Athletes. Dalam pasukan bola keranjang, beliau bermain sebagai *point guard* sekaligus bertindak sebagai kapten pasukan. Pasukan bola keranjangnya menjadi juara bola keranjang sekolah Alaska pada tahun 1982. Palin berjaya memenangi pertandingan dari lemparan bebas di detik-detik terakhir pertandingan walaupun mengalami patah tulang di pergelangan kaki. Sewaktu aktif di bola keranjang, beliau menerima julukan "Sarah Barracuda" kerana permainannya yang bersemangat.

Pada tahun 1984, Palin memenangi pertandingan kecantikan Miss Wasilla, dan menjadi juara kedua dalam Miss Alaska yang melayakkan beliau menerima biasiswa universiti. Dalam Miss Wasilla, beliau bermain seruling dan memenangi gelaran "Miss Congeniality".

Palin memperoleh ijazah sarjana dalam bidang kewartawanan dari Universiti Idaho, di mana beliau mendalami sains politik.

Kehidupan peribadi
------------------

Beliau berkahwin dengan rakan beliau, Todd Palin pada 29 Ogos 1988. Selepas berkahwin, beliau bekerja sebagai wartawan sukan untuk stesen televisyen tempatan di Anchorage sambil membantu suaminya sebagai nelayan.

Rujukan
-------

1. 1 2  Ancestry of Sarah Palin Diarkibkan 2008-09-01 di Wayback Machine oleh Robert Battle. URL diperoleh pada 26 Ogos 2008.
2. 1 2 3 4 5 6 7 8  Johnson, Kaylene (2008). *"Sarah: How a Hockey Mom Turned Alaska's Political Establishment Upside Down"*. Epicenter Press. ISBN 978-0979047084.
3. ↑  "Gov. Sarah Palin Was Second Choice in '84 Beauty Contest".
4. ↑  "McCain surprises with Palin pick". MarketWatch. 29 Ogos 2008. Dicapai pada 29 Ogos 2008.
5. ↑  "Commentary: Palin is brilliant, but risky, VP choice". *CNN*. 29 Ogos 2008. Dicapai pada 29 Ogos 2008.
6. ↑  Kizzia, Tom (29 Ogos 2008). "Gov. Sarah Palin: A biography". Anchorage Daily News. Dicapai pada 29 Ogos 2008.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Sarah Palin*** |

* Gabenor Sarah Palin, Pejabat Gabenor Alaska
* National Governors Association - Biografi Gabenor Alaska Sarah Palin Diarkibkan 2008-11-14 di WebCite
* Project Vote Smart - Profil Gabenor Sarah H. Palin
* Palin for Governor
* Alaska Governor Frank Murkowski ousted in a humiliating defeat to Sarah Palin *Alaska Report*, 24 Ogos 2006
* Alaska's 'Frustrated' Governor Palin On Our 'Nonsensical' Energy Policy Diarkibkan 2008-09-02 di Wayback Machine Wawancara dengan Investor's Business Daily
* Profil di Almanac of American Politics
* Jennifer Castro, "From Journalism to Politics – Alaska’s Governor asks the Important Questions" (pdf), University of Idaho Magazine, Winter 2008, hlm. 14

}}

|  |  |  |
| --- | --- | --- |
| Didahului oleh**John Stein** | **Datuk Bandar Wasilla, Alaska**1996 – 2002 | Diikuti oleh:**Dianne Keller** |
| Didahului oleh**Frank Murkowski** | **Gabenor Alaska**2006 – 2009 | Diikuti oleh:**Sean Parnell** |
| Didahului oleh**Dick Cheney** | **Calon naib presiden Parti Republik(presumptif)**Pilihan raya Presiden Amerika Syarikat 2008 | **Pemegang jawatan kini** |
| Didahului oleh**Janet Napolitano*Gabenor Arizona*** | **Urutan protokol Amerika Syarikat(ketika berada di luar Alaska)** | Diikuti oleh:**Linda Lingle*Gabenor Hawaii*** |
| Didahului oleh**Dick Cheney & Lynne Cheney*Naib Presiden & Isteri*** | **Urutan protokol Amerika Syarikat(wilayah Alaska)** | Diikuti oleh:**Datuk bandar dari bandar di Alaska (jika ada), selepas Nancy Pelosi*Juru bicara Dewan Perwakilan Amerika Syarikat*** |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Perancis (data)
* Jerman
* Israel
* Amerika Syarikat
* Republik Czech
* Belanda
* Poland
* Sweden

 |
| Lain-lain | 
* Aplikasi Berfaset Terminologi Subjek
* Rangkaian Sosial dan Konteks Arkib
* SUDOC (Perancis)
	+ 1

 |